hu en kk ky ru ru ky ky ru ru ru bg ru ru ru en hbs_cyr ru ky hu ky ru ky ky ky ky ky ky ky ky ky ky ky ky ky ky kk tt ky ky ky ky ky ky ky ky ky ky ru ky ru ky ru ky tt ru ky ru lez ky ru ky ky ru ky ru ru ru ky ru tt ky ky bg ky ru ky tt kk kk ru ky ru ky ky ru ru kk ky ru ky ru ky ru ky ky ky ru ky ky
"Фабула", 23.12.11 - 5-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Шерик Койчуманов, "Ала-Арча" мамлекеттик резиденциясынын директору:
"Жетекчи Турусбек Коёналиев, өлгөн малдардан өйдө текшерип турат..."
- Шерик мырза, сөз башын бүгүнкү күндөгү резиденциянын ал-ахыбалынан баштасак, себеби Бакиевдердин убагында мамлекеттен резиденцияга оңбогондой каражат бөлүнгөнү менен, ал каражаттар көрктөндүрүү иштерине жумшалбай, бир гана Бакиевдердин эс алуу жайына сарпталганы айтылып келет. Учурда резиденция кандай каралып жатат?
- Мен 7-апрелден кийин директор болуп келгем. Бакиевдин убагында кандай болгонун билбейм бирок, "уккан кулакта жазык жок" дегендей, угушума караганда Бакиевдер резиденцияда аябай эле чардашкан экен. Азыр резиденция толугу менен көзөмөлгө алынып, колдон келишинче ишти алга жылдырууга аракет кылып атабыз. Мисалы быйыл Кыргыз улуттук илимдер академиясы менен биргеликте буга чейин отургузулбай келген 1000 ден ашык балатыны отургуздук. Көбүнчө резиденцияга чет өлкөдөн келген делегация өкүлдөрү эс алгандыктан буюрса мейманканаларды жаңыласакпы деген оюбуз бар. Андан тышкары трактор ж.б. техникалардын бардыгы эскирип, жарактан чыгып калган экен, анын баарын мамлекеттин жардамы менен жаңырттык.
- Убагында бакиевдер резиденциядагы жылкы, топоз ж.б. мал жандыктарынын эсепсиз сойдуруп, той-топурдун аягы тыйылчу эмес дешет. Учурда бул жагы кандай болуп жатат?
- Туура, учурда 44 жылкы, 34 топозубуз бар. Резиденциянын жалпы аянты 22 миң гектар жерди ээлегендиктен топоз, жылкылардын баардыгы талаада болуп, ашыкча кол кармабайт. Өзгөчө топозду багууга абдан ылайыктуу экен. Ошондуктан, топозду көбөйтсөкпү деп жатабыз. Ал эми Бакиевдер, союп жесе жегендир бирок, биз топоздун букалары тентип жоголуп кетпесин деп сатканыбыз гана болбосо, башкасына тийбейбиз. Баардыгы КРнын иш башкармалыгынын көзөмөлүндө. Жетекчи Турусбек Коёналиев ар бир кадамыбызды кылдаттык менен текшерип, ал тургай өлгөн малдардан өйдө мал доктурга текшертип, көзөмөлдөп турат. Андан тышкары мамлекет былтыр Кашка-Суу айылы менен Байтиктин ортосундагы 70 гектар алма-өрүк өскөн жерди бизге берген. Ал жердин 50 гектар жерине алма өсмөк экен, бирок алма бактардын баардыгы эскиргендиктен быйыл анча түшүм алган жокпуз. Түшүм бербегенден кийин бул жерди жыл башында эгин аянты кылып салганбыз. Түшүмү Кудай буйруса жакшы болду.
- Эгин, алма-өрүктөрдүн түшүмүн эмне кыласыздар?
- Базарга алып чыгып, кадимкидей эле базар баасында сатабыз. Быйыл буюрса сок чыгарган завод курсакпы деп жатабыз. Эгер завод курулуп калса, алма өрүктөрдүн бардыгын сок кылып сатып, көбүрөөк пайда тапчудайбыз. Учурда завод куруу боюнча болгон аракетибизди көрүп жатабыз.
- Жогоруда топоздун букаларын сатабыз дедиңиз андан тышкары алма-өрүктөрдү сатсаңыздар, түшкөн каражаттарды кайда жумшайсыздар?
- Баардыгы резиденцияны өнүктүрүү иштерине, кызматкерлердин айлык акысына жумшалат. Мисалы 76 кызматкердин жыйырма сегизи мамлекеттен айлык алса, калгандарынын баардыгынын айлык акысын өзүбүз төлөйбүз. Ашкан каражат толугу менен мамлекеттин казынасына төгүлөт. Быйылкы жылы тапкан каражатыбызды эсептесек, 2010-жылдагыга караганда 2 миллион 850 миң сомго көбүрөөк, тактап айтканда 11 миллион сомдон ашык каражат тааптырбыз.
- Кызматкерлердин айлык акысы канча?
- Буга чейин 3 миң сомдун тегерегинде эле болуп келген экен, азыр кичине көбөйүп эң жогорку айлык акы 7 миң сом болуп калды. Чындыгында кызматкерлердин иши абдан оор. Суукка карабай иштеп жүрүшөт.
- Бакиев Кыргызстанда жок жаныбарларды багып, эчкинин сүтүн ичип, балык уулап эс алып келгени айтылып келет. Экс-президент Р. Отунбаеванын, азыркы президент А. Атамбаевдин жашоолору кандай?
- Бакиев эс алган "Аксай" эс алуу үйүнө экс-президент Роза Отунбаева эс алмак турсун, барган да жок. Болгону үч-төрт жолу чет өлкөдөн келген коноктор менен жолугушууларды өткөрдү. Президент А. Атамбаев болсо бара элек. Жаңы-жылда элге болгон куттуктоо сөзүн ошол "Аксай" мейманканасынан айтаары күтүлүүдө. Президентти тосуп алууга биз дайым даярбыз.
Спикердин түрү бар, "сорту" менен билип ал...
Эгемендик алдык деген жыйырма жылдын ичинде парламентибиз бүгүнкү күнгө чейин 15 спикердин "башын жутуп", он алтынчысы кылып Асилбек Жээнбековду "туудуруп" алдык.
Спикерлердин дурус иштегендери бар, буруш иштегендери бар, бири көп иштесе, экинчиси аз эле иштеп калды. Маселен, Шеримкулов менен Мукамбаевдер төрт жылдан иштесе, Искак Масалиев баш-аламандыктан пайдаланып эки күн иштөөгө үлгүрүп калды.
Спикерлердин ичинен эл оозунда жаман сыпаттамасы жок жалгыз гана Усуп Мукамбаев болду окшойт. Калганын баарына "калбыр" байланган.
Кечээки спикерибиз Акматбек Келдибеков спикер болуп иштегенине бир жыл толушуна үч күн калганда кызматынан кетирилди. Анткени, далай ирет туура эмес иштерди жасап жиберген экен. Ушундай эле чуулгандуу кеткендердин арасында алты ай иштеген Мадумаров да бар. Парламенттеги жыгач-таштын баарын жаңгак жыгачынан жасатам деген адыраңбай тилеги анын "түбүнө жетти".
Спикер деген чоң аты болгону менен чикит чапкан балачалык баркы жок спикерлер да болду. Алар Алтай Бөрүбаев, Зайнидин Курманов, Айтибай Тагаев сыяктуулар.
Спикердик кызматты дурус аткаргандардын арасында Абдыганы Эркебаев бар, бөтөнчө Өмүрбек Текебаев ал кызматтын баркын бир топ эле көтөрүп салууга жарады.
Ар кандай суроого тапандана жооп тапкан спикерлер да болбой койгон жок, Медеткан Шеримкуловду эстегиле...
Азыркы спикерибиз Асилбек Жээнбеков өзүнөн мурункулардын кемчиликтерин кайталабай, жакшы жактарын алып, эл керегине жарап берет го деген ишеничи элинде бар.
кыргыз тилиндеги гезит "Форум"
email • архив • редакция
Жээнбековдор кланынын кенжеси Асилбек Жээнбеков Жогорку Кеңештин жаңы "кожоюну" аталды
Шерик Койчуманов, "Ала-Арча" мамлекеттик резиденциясынын директору:
"Жетекчи Турусбек Коёналиев, өлгөн малдардан өйдө текшерип турат..."
Кайрадан эле караңгыда там сүзмөй
Курманбек Осмонов, "Ата-Журт" фракциясынын депутаты:
"Биз азчылык болгонубуздан утулдум"
Арналиевдин мамлекетке арнаган ак эмгеги качан бааланат?
Жылма конок Йылмаздын иши акыйкат каралабы?